vindere af kvindernes Australian Open i tennis
Tennisturneringen Australian Open blev afholdt første gang for kvinder i 1922 (for mænd i 1905). Fra 1972 blev turneringen afholdt i Melbourne, siden 1988 i det nationale tenniscenter Flinders Park, der i 2000 skiftede navn til Melbourne Park.
Turneringen er en af de fire grand slam-turneringer sammen med US Open, Wimbledon og French Open.
Som den første og hidtil eneste dansker vandt Caroline Wozniacki turneringen i 2018.
1 Ved stillingen 6-6 afgøres sættet normalt med tiebreak. Tiebreak giver det afgørende parti i sættet til den spiller eller det par, der først når 7 point (her tælles 1, 2 osv.). Også her skal der dog vindes med mindst 2 point.
Margaret Smith Court (også kendt som Margaret Smith og Margaret Court) er den mest vindende spiller i damesingle ved Australian Open. Hele 11 gange vandt hun titlen. Serena Williams er med syv titler den næst mest vindende spiller.